|  |  |  |
| --- | --- | --- |
| Številka: | 35022-1/2020/9 - 10921-05 |   |
| Datum: | 13. 08. 2020 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| Zadeva:  | **Soglasje k pobudi Občine Starše za načrtovanje prostorskih ureditev lokalnega pomena v območju Državnega lokacijskega načrta za avtocestni odsek Slivnica - Draženci – predlog za obravnavo** |
|  1. | Predlog sklepov vlade: |
| Na podlagi tretjega odstavka 82. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji SKLEP:1. Vlada Republike Slovenije je izdala Občini Starše soglasje za načrtovanje prostorskih ureditev lokalnega pomena v območju Državnega lokacijskega načrta za avtocestni odsek Slivnica - Draženci, na zemljiščih oziroma delih zemljišč s parc. št. 652/227, 652/236 in 652/241, vsa v k.o. Marjeta na Dravskem polju (715).
2. Občina Starše po sprejetju sprememb in dopolnitev občinskega prostorskega načrta, s katerim bo načrtovala prostorske ureditve lokalnega pomena na zemljiščih iz prejšnje točke, pošlje izvod tega akta Vladi Republike Slovenije.

**Prejmejo:** 1. Občina Starše (obcina@starse.si), Starše 93, 2205 Starše;
2. Ministrstvo za infrastrukturo (gp.mzi@gov.si): Direktorat za kopenski promet;
3. Ministrstvo za okolje in prostor (gp.mop@gov.si): Direktorat za prostor, graditev in stanovanja;
4. DARS d.d. (gp@dars.si), Dunajska 7, Ljubljana.

**V vednost:** 1. Ministrstvo za finance (gp.mf@gov.si);
2. Služba Vlade Republike Slovenije za zakonodajo (gp.svz@gov.si);
3. Urad Vlade Republike Slovenije za komuniciranje (gp.ukom@gov.si).
 |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: |
|  |
| 3.a | Osebe, odgovorne za strokovno pripravo in usklajenost gradiva:  |
| * mag. Andrej VIZJAK, minister,
* Robert ROŽAC, državni sekretar,
* Georgi BANGIEV, v. d. generalnega direktorja Direktorata za prostor, graditev in stanovanja,
* Ana VIDMAR, vodja Sektorja za prostorsko načrtovanje,
* mag. Renata GORJUP, višja svetovalka.
 |
| 3.b | Zunanji strokovnjaki, ki so sodelovali pri pripravi dela ali celotnega gradiva: |
|  |
| 4. | Predstavniki vlade, ki bodo sodelovali pri delu Državnega zbora RS: |
|  |
| 5. | Kratek povzetek gradiva: |
| Na podlagi določb 82. člena Zakona o urejanju prostora (Uradni list RS, št. 61/17) lahko občina načrtuje prostorske ureditve lokalnega pomena na območjih DPN, uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem. O soglasju za tovrstno načrtovanje oziroma zavrnitvi soglasja odloča Vlada RS na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji načrtovanje lokalnih prostorskih ureditev.Občina Starše želi v neposredni bližini avtocestnega priključka Marjeta na odseku AC Slivnica – Draženci spremeniti namensko rabo prostora iz površin cest v površine za centralne dejavnosti, za potrebe širitve obstoječe poslovne dejavnosti. Območje načrtovanja občine leži znotraj območja veljavnega državnega lokacijskega načrta za AC odsek Slivnica - Draženci, zato je na podlagi določil 82. člena ZUreP-2 za načrtovanje občine v območju državnega prostorskega načrta potrebno soglasje vlade.  |
| 6. | Presoja posledic: |
| a) | na javnofinančna sredstva v višini, večji od 40 000 EUR v tekočem in naslednjih treh letih  | NE |
| b) | na usklajenost slovenskega pravnega reda s pravnim redom Evropske unije  | NE |
| c) | administrativne posledice | NE |
| č) | na gospodarstvo, posebej na mala in srednja podjetja ter konkurenčnost podjetij  | NE |
| d) | na okolje, kar vključuje tudi prostorske in varstvene vidike | NE |
| e) | na socialno področje | NE |
| f) | na dokumente razvojnega načrtovanja:* na nacionalne dokumente razvojnega načrtovanja,
* na razvojne politike na ravni programov po strukturi razvojne klasifikacije programskega proračuna,
* na razvojne dokumente Evropske unije in mednarodnih organizacij.
 | NE |
| 7.a | **Predstavitve ocene finančnih posledic, višjih od 40 000 EUR:**  |
|  |
| 7.b | **Predstavitev ocene finančnih posledic, nižjih od 40 000 EUR:** |
| Sprejem Sklepa nima nobenih finančnih posledic. |
|

|  |
| --- |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |

 |
| 9. | **Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja | NE |
| Razlogi za neobjavo: * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe.
* S sprejemom tega sklepa Vlada RS občini dovoljuje načrtovanje prostorskih ureditev lokalnega pomena v območju, ki se ureja z državnim prostorskim aktom.
 |
| 10. | Pri pripravi gradiva so bile upoštevane zahteve iz Resolucije o normativni dejavnosti:  | DA |
| 11. | Gradivo je uvrščeno v delovni program vlade: | NE |
|  |
|  **mag. Andrej VIZJAK**  **M I N I S T E R** |

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Starše za načrtovanje prostorskih ureditev lokalnega pomena v območju državnega prostorskega načrta**

Zakon o urejanju prostora (Uradni list RS, št. 61/17; v nadaljnjem besedilu: ZUreP-2) v prvem odstavku 82. člena določa, da lahko občina načrtuje prostorske ureditve lokalnega pomena na območjih državnega prostorskega načrta (DPN), uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem.

ZUreP-2 v tretjem in četrtem odstavku 266. člena določa, da ostanejo po uveljavitvi ZUreP-2 v veljavi med drugim tudi državni lokacijski načrti, sprejeti na podlagi ZUreP-1. Po začetku uporabe ZUreP-2 se tovrstni prostorski akti štejejo za državne prostorske načrte (DPN) po ZUreP-2.

Tretji odstavek 82. člena ZUreP-2 določa, da Vlada preveri skladnost izvedbe predlagane prostorske ureditve lokalnega pomena s prostorskimi ureditvami, ki so predmet DPN, uredbe o najustreznejši varianti ali uredbe o varovanem območju, in v 90 dneh s sklepom izda soglasje ali pobudo zavrne.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE ZA NAČRTOVANJE PROSTORSKIH UREDITEV LOKALNEGA POMENA V OBMOČJU DRŽAVNEGA PROSTORSKEGA NAČRTA**

**1. Postopek**

Občina Starše je z dopisom št. 3500-1/2020-2 z dne 22. 06. 2020 na Vlado RS posredovala pobudo za pridobitev soglasja vlade za načrtovanje prostorskih ureditev lokalnega pomena na območju državnega prostorskega načrta.

Ministrstvo za okolje in prostor (v nadaljnjem besedilu: ministrstvo) je s strani Generalnega sekretariata Vlade RS dne 24. 06. 2020 (št. dokumenta 35000-6/2020/2) prejelo pobudo občine v nadaljnje reševanje.

**2. Ugotovitve**

Pobuda Občine Starše (v nadaljnjem besedilu: občina) se nanaša na pripravo sprememb in dopolnitev občinskega prostorskega načrta (v nadaljnjem besedilu: SD OPN). V postopku SD OPN bi občina rada v neposredni bližini avtocestnega priključka Šmarjeta in v varovalnem pasu avtoceste zagotovila možnosti za širitev obstoječe poslovne dejavnosti in izgradnjo poslovno skladiščnega objekta. Na teh zemljiščih je določena namenska raba prostora – površine cest, kar bi rada občina s SD OPN spremenila v območje za centralne dejavnosti.

Z ureditvami lokalnega pomena posega občina v območje veljavne Uredbe o državnem lokacijskem načrtu  avtocesto na odseku Slivnica - Draženci (Uradni list RS, št. [73/05](http://www.uradni-list.si/1/objava.jsp?sop=2005-01-3251); v nadaljnjem besedilu: DPN).

**Utemeljitev potrebe po poseganju v območje državnega prostorskega načrta in opis načrtovanih prostorskih ureditev iz pristojnosti občine**

Občina v pobudi opisuje in utemeljuje svoj predlog s tem, da so ureditve na podlagi DPN zgrajene v celoti, predmetne parcele na območju DPN, na katerih želi načrtovati občina, pa za urejanje in vzdrževanje avtoceste in spremljajočih ureditev niso več potrebne.

**Predhodna usklajenost načrtovanja prostorskih ureditev lokalnega pomena z investitorjem oziroma upravljavcem prostorskih ureditev državnega pomena**

Občina Starše je pobudo za načrtovanje prostorskih ureditev lokalnega pomena v območju DPN predhodno uskladila z upravljavcem avtoceste, Družbo za avtoceste v RS d.d.

Ta je v dopisu št. 7.0.2./D-21/20\_PTPP/VD-2171 z dne 12. 05. 2020 podala soglasje za načrtovanje prostorskih ureditev lokalnega pomena v območju DPN in navedla, da je investitorju širitve poslovne dejavnosti (ki je predmet pobude občine) že v juliju 2019 izdala projektne pogoje:

* da posegi v varovalni pas AC ne smejo biti v nasprotju z njenimi koristmi, ne smejo prizadeti interesov varovanja ceste in prometa na njej, njene širitve zaradi prihodnjega razvoja prometa ter varovanja njenega videza in da gradnja objektov ne sme vplivati na AC;
* da z novimi ureditvami ne sme biti onemogočena širitev AC za dodatni vozni in odstavni pas;
* da mora biti objekt odmaknjen od parcelne meje najmanj 8 m;
* da mora biti gradnja novih gradbeno inženirskih objektov oddaljena najmanj 0,5 m od parcelne meje cestnega sveta, vsi komunalni vodi pa morajo biti odmaknjeni od cestnega sveta najmanj 2 m;
* da mora imeti projekt PGD/PZI vrisano poleg lege objektov na zemljišču tudi obstoječo AC s parcelami, iz katere bo razvidna oddaljenost objekta od roba cestnega sveta;
* da si mora investitor objekta zagotoviti ustrezno pasivno zaščito;
* da je obveznost investitorja izvedba vseh ukrepov za zaščito novega objekta in funkcionalnih površin in da v varovalnem pasu AC za investitorjevo dejavnost ali katerokoli drugo dejavnost ni dovoljena nobena vrsta oglaševanja;
* da mora investitor morebitne spremembe ali dopolnitve tehničnih rešitev takoj dostaviti na DARS d.d., začetek in zaključek del pa prijaviti v ACB Maribor in
* da je investitor dolžan po končanju del k tehničnemu pregledu pisno povabiti tudi predstavnika DARS d.d..

**3. Obrazložitev sklepa**

Ministrstvo za okolje in prostor je preverilo možnost izvedbe in uporabe prostorskih ureditev, ki so določene z DPN, upoštevajoč pobudo Občine Starše. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada RS v skladu s tretjim odstavkom 82. člena ZUreP-2 ugotavlja, da so predlagane prostorske ureditve lokalnega pomena v skladu s prostorskimi ureditvami iz veljavne uredbe o lokacijskem načrtu  avtocesto na odseku Slivnica - Draženci in s tem izpolnjeni pogoji za izdajo soglasja k pobudi Občine Starše.